Odense Adresse-Contoirs Efterretninger, 1839-11-14
Rusland. Der er tidligere i denne Avis blevet omtalt en udstrakt Sammensværgelse, der skal have fundet Sted i det Geismarske Armeekorps, der skulde marschere til Polen; det franske Blad "Commerce, der hyppigt, men ofte eensidigt omhandler de russiske Anliggender, har som oftest været Kilden. Senest har endelig dette Blad fortalt, at 9 russiske Officerer af det nævnte Korps paa deres Flugt vare ankomne til den franske Grændse i Longcoy, men af det franske Gensdarmerie førte tilbage, over Grændsen til det belgiske Gebeet. Officererne hedder det nu videre – gik til Brussel, hvor Regjeringen gav dem Passer til Frankerig, men paalagde dem at tage over Luxemburg. De afreiste altsaa, men havde neppe betraadt Forbundsfæstningen, for den preussiske GeneralKabylinski lod dem sætte i Fængsel. Efterat de her havde siddet i 10 Dage, lod Kommandanten paa Fæstningen dem føre til Preussen under Bedækning af 12 Mand; men paa denne Reise lykkedes det dem i en Landsby, 4 Mile fra Mastricht, ved den derværende Befolknings Hielp at undflye, hvorpaa de atter begave sig paa Veien til Frankerig. Ankommen til Sedan bleve de atter anholdte og førte til Belgien, hvor de opholde sig i dette Øieblik. To af dem have bedet den belgiske Regjering om Passer til Engelland, men have ikke erholdt dem." - Saavidt "Commerce, imod hvis Beretnings Rigtighed, det imidlertid kan bemærkes, at den franske officielle "Moniteur – som Man seer af Børsenhalle, der modtoges igaar - siger: "der tales i Courrier og russiske Officerer, hvilke det er blevet nægtet at overskride den franske Grændse. Fra Paris er ikke udgaaet nogen Befaling til, at Man ikke skulde modtage disse Officerer, det franske Gebeet staaer aabent for alle Flygtninge." - Forøvrigt meddeler "Commerce, endnu følgende Efterretninger fra Petersborg: "Storfyrsttronfølgerens pludselige Tilbagekomst fra Witepsk til Petersborg er ikke en Følge af Sygdom, men af en Depesche fra Feldtmarskal Paskewitsch, der talte om en i Polen og navnlig i Warschau herskende huul Gjæring. Krigsministeren har desaarsag strax afsendt 72 Eskadroner, Rytterie og 4 1/2 Brigade ridende Artillerie til Polen. Den tidligere omtalte Misfornøielse skal forøvrigt ikke ene indskrænke sig til Armeen, men tillige udstrække sig til de civile Embedsmænd, hvisfølge endeel høiere Embedsmænd, have faaet deres Afsked, blandt Andre Vicegouvernørerne af Minsk og Witepsk samt Grev Miloradowitsch, Raad i Jndenrigsministeriet, hvilke Trende have faaet befaling, til, indtil videre at opholde sig i de nordligste Dele af det curopæiske Rusland (disse Embedsmænds Afskedigelse er rigtignok anført i de russiske Aviser, men meldes der som ansøgt af Vedkommende selv). Fremdeles have de lithauiske Gouvernører faaet Ordre til at rense det dem undergivne Embedspersonale og at fjerne alle dem, der bekjende sig til liberalere Anskuelser, men dog tillige gjøre dem opmærksom paa, at de kunne erholde Ansættelse af samme Rang i de sidiriske og nordeuropæiske Gouvernementer, saasnart Vacancer indtræde." – J Modsætning til hele denne Historie om den Geismarske Sammensværgelse hedder det i den "Welphalske Merkur, at den eneste Aarsag til at General Geismar (en indfødt Westphaler) har erholdt sin Afsked, bestaaer i hans svækkede Sundhedstilstand, hvilken huuslige Lidelser, nemlig hans Søns og hans Datters Død, endmere have forværret. Generalen lever nu paa sine Godser i Podolien, men vil sandsynligviis for sit Helbreds Skyld gjøre en Reise til Jtalien.